paragraph_text: Lista za Rijeku (RI), regionalna je stranka lokalpatriotskog, autonomističkog i progresivističko-liberalnog predznaka, sa sjedištem u Rijeci. Osnovana je 2006. godine, a djeluje prvenstveno na području grada Rijeke i općina riječkog prstena. Stranka se zalaže za regionalizaciju i decentralizaciju državne vlasti te za ekonomsku, urbanu, adimistrativnu i ekološku modernizaciju i razvoj grada i cijele regije. To uključuje razvoj ekološki održive industrije, privlačenje stranih investicija, revitalizaciju i modernizaciju riječke luke, nužnu modernizaciju i racionalizaciju gradske administracije i rješavanje prometnih problema.